CELEX: 32012R1176
Language: mt
Date: 2012-12-07 00:00:00
Title: Regolament ta’ Implimentazzjoni tal-Kummissjoni (UE) Nru 1176/2012 tas- 7 ta’ Diċembru 2012 li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Μανταρίνι Χίου (Mandarini Chiou) (IĠP)]

11.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 337/22
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1176/2012
   tas-7 ta’ Diċembru 2012
   li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Μανταρίνι Χίου (Mandarini Chiou) (IĠP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 510/2006 tal-20 ta’ Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (1), u b’mod partikolari l-ewwel subparagrafu tal-Artikolu 7(4) tiegħu,
   Billi:
   
               (1)
            
            
               Skont l-ewwel subparagrafu tal-Artikolu 6(2) tar-Regolament (KE) Nru 510/2006, it-talba mill-Greċja biex id-denominazzjoni “Μανταρίνι Χίου” (Mandarini Chiou) tiddaħħal fir-reġistru ġiet ippubblikata f’Il-Ġurnal Uffiċjali tal-Unjoni Ewropea
                   (2).
            
         
               (2)
            
            
               Ma ġiet ifformulata l-ebda oġġezzjoni formali skont l-Artikolu 7 tal-imsemmi Regolament fil-konfront tal-imsemmija reġistrazzjoni.
            
         
               (3)
            
            
               Madanakollu, ir-Regolament ta’ Implimentazzjoni tal-Kummissjoni (UE) Nru 543/2011 (3) li daħal fis-seħħ wara t-talba ta' reġistrazzjoni msemmija, fl-Anness I tiegħu, il-Parti B, il-Parti 2, it-Taqsima II, il-punt b jistabbilixxi li l-proporzjon minimu ta' zokkor-aċidità huwa mitlub għal din l-ispeċi ta' frott huwa ta' 7,5:1. Għal raġunijiet ta' ċarezza u ta' ċertezza legali, l-awtoritajiet Griegi adattaw id-dokument uniku kkonċernat fir-rigward ta' dan il-punt.
            
         ADOTTAT DAN IR-REGOLAMENT:
   Artikolu 1
   Id-denominazzjoni msemmija fl-Anness ta’ dan ir-Regolament qed tiddaħħal fir-reġistru.
   Artikolu 2
   Id-dokument uniku aġġornat jidher fl-Anness II ta' dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta’ Diċembru 2012.
      
         
            Għall-Kummissjoni, F'isem il-President,
         Dacian CIOLOȘ
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12.
   
      (2)  ĠU C 19, 24.1.2012, p. 11.
   
      (3)  ĠU L 157, 15.6.2011, p. 1.
   
      ANNESS I
      Prodotti agrikoli maħsuba għall-konsum uman elenkati fl-Anness I tat-Trattat:
      
         1.6.   Frott, ħaxix u ċereali, friski jew ipproċessati
      
      IL-GREĊJA
      Μανταρίνι Χίου (Mandarini Chiou) (IĠP)
   
   
      ANNESS II
      DOKUMENT UNIKU
      
         IR-REGOLAMENT TAL-KUNSILL (KE) Nru 510/2006
      
      
         "ΜΑΝΤΑΡIΝΙ ΧIΟΥ" (MANDARINI CHIOU)
      
      
         Nru tal-KE: EL-PGI-0005-0709-27.06.2008
      
      
         IĠP ( X ) DPO ( )
      
      1.   Isem
      
      "Μανταρίνι Χίου" (Mandarini Chiou)
      2.   Stat Membru jew pajjiż terz
      
      Il-Greċja
      3.   Deskrizzjoni tal-prodott agrikolu jew tal-oġġett tal-ikel
      
      3.1.   Tip ta' prodott
      
      
               
                  Kategorija 1.6 —
               
               
                  Frott, ħaxix u ċereali friski jew ipproċessati
               
            3.2.   Deskrizzjoni tal-prodott li japplika għalih l-isem f’(1)
      
      Il-"Mandarini Chiou", mandolina tal-ispeċi Citrus deliciosa Tenore u tal-varjetà komuni ta' Chios (varjetà komuni fil-Mediterran), għandha l-karatteristiċi li ġejjin:
      Karatteristiċi fiżiċi:
      
                  Forma
               
               
                  :
               
               
                  Sferika u ċċattjata fil-poli
               
            
                  Piż
               
               
                  :
               
               
                  bejn 60 u 150 gm
               
            
                  Daqs
               
               
                  :
               
               
                  55 - 70 mm
               
            
                  Qoxra
               
               
                  :
               
               
                  bejn 1,5 u 3,5 mm, li tinqala' faċilment minn mal-frotta.
               
            
                  Għadd ta' karpelli
               
               
                  :
               
               
                  bejn 7 u 14, li jinqalgħu faċilment minn mal-frotta.
               
            
                  Għadd ta' żerriegħa
               
               
                  :
               
               
                  bejn 8 u 24 endosperma poliembrijonika żgħira.
               
            Karatteristiċi organolettiċi
      Il-frotta għandha kulur isfar fl-oranġjo, polpa ratba mimlija togħma, aroma qawwija, qoxra pjuttost ħamranija u kulur oranġjo ċar.
      Karatteristiċi kimiċi:
      
                  Kontenut ta' meraq
               
               
                  :
               
               
                  33 - 45 %
               
            
                  Kontenut ta' zokkor
               
               
                  :
               
               
                  >9.0 Brix
               
            
                  Aċidità
               
               
                  :
               
               
                  0,7 - 1,75 %
               
            
                  Zokkor/aċidi (indiċi ta' maturazzjoni)
               
               
                  :
               
               
                  7,5 – 1
               
            Żjut essenzjali:
      b'mod indikattiv, xieraq li jissemmew: α-tujen, α-pinen, kamfen, β-pinen, β-mirċen, ο-metilaniżol, p-ċimen, d-limonen, γ-terpinen, linalol, β-karjofillen. Il-komponent prinċipali li l-konċentrazzjoni tiegħu hija l-iktar importanti huwa d-limonen, u warajh γ-terpinen. Iż-żjut essenzjali huma estratti mill-frotta sħiħa jew mill-qoxra biss, b'mezzi mekkaniċi u l-kwantità estratta tiddependi minn fatturi differenti bħal: il-livell ta' maturità tal-frotta, id-daqs tagħha u l-metodu użat.
      3.3.   Materja prima (għall-prodotti pproċessati biss)
      
      —
      3.4.   Għalf (għall-prodotti li ġejjin mill-annimali biss)
      
      —
      3.5.   Stadji speċifiċi fil-produzzjoni li għandhom iseħħu fiż-żona ġeografika identifikata
      
      Il-kultivazzjoni, il-produzzjoni, il-ħsad, is-separazzjoni u l-kalibrar tal-"Mandarini Chiou" għandhom isiru fiż-żona ġeografika tal-gżejjer Chios, Psara u Inousses.
      3.6.   Regoli speċifiċi għat-tqattigħ, għall-ħakk, għall-ippakkjar, eċċ.
      
      —
      3.7.   Regoli speċifiċi dwar it-tikkettar
      
      Il-"Mandarini Chiou", ipproċessata fi prodotti tal-ħelu, meraq, eċċ., jew diversi prodotti derivati bħaż-żjut essenzjali, għandhom jiġu ttikkettati skont il-"Komunikazzjoni tal-Kummissjoni - Linji gwida dwar it-tikkettar tal-oġġetti tal-ikel li jużaw denominazzjonijiet protetti ta' oriġini (DPO) u indikazzjonijiet ġeografiċi protetti (IĠP) bħala ingredjenti" (ĠU C 341, 16.12.2010, p. 3 u 4).
      4.   Deskrizzjoni fil-qosor taż-żona ġeografika ddefinita
      
      Qed tintalab il-protezzjoni tad-denominazzjoni għall-gżejjer Chios, Psara u Inousses.
      5.   Rabta maż-żona ġeografika
      
      5.1.   Speċifiċità taż-żona ġeografika
      
      
         Karatteristiċi tal-ħamrija - is-sottostrat ġeoloġiku huwa magħmul minn depożiti alluvjali li huma r-riżultat tad-diżintegrazzjoni tal-ġebla tal-ġir. Il-biċċa l-kbira tal-ħamrija hija taflija, rikka fil-kalċju attiv totali (CaCO3), fatturi favorevoli għall-kultivazzjoni tal-"Mandarini Chiou".
      
         Kundizzjonijiet klimatiċi – Il-klima tar-reġjun hija kkaratterizzata minn:
      
                   
               
               
                  preżenza ta' rjieħ annwali (l-irjieħ Etesji li fil-Mediterran jonfħu biss fil-Baħar Eġew), li jnaqqsu l-varjazzjonijiet klimatiċi li jipproduċu klima moderata u li b'mod ġenerali jipproteġu lill-frott mill-ġlata) u li jbiegħdu s-sħab.
               
            
                   
               
               
                  ammont kbir ta' xemx is-sena kollha (meta mqabbla mal-bqija tal-pajjiż, il-ġżira ta' Chios għandha l-ikbar għadd ta' sigħat mingħajr sħab) u b'mod partikolari matul il-perjodu tal-irjieħ annwali, meta s-sigħat ta' xemx ikunu l-itwal, u
               
            
                   
               
               
                  varjazzjonijiet żgħar annwali fit-temperatura u konsegwentement, xtiewi qosra moderati u sjuf friski.
               
            Il-karatteristiċi klimatiċi deskritti hawn fuq flimkien mal-fatturi li ġejjin: a) temperatura tal-ilma tal-wiċċ li tinżamm għolja (>22 °C) anke fil-ħarifa, b) il-post fejn jinsab it-terren li jippermetti esponiment ikbar għax-xemx u c) il-proprjetajiet tal-ħamrija, imsemmija fil-paragrafu preċedenti, influwenzaw id-daqs u l-kwalità tal-frott imkabbar u ffaċilitaw il-produzzjoni b'kontenut għoli ta' zokkor minħabba l-esponiment qawwi għax-xemx flimkien mat-temperaturi ta' matul il-ġurnata, li jippromwovu l-fotosinteżi u t-taħlil mgħaġġel tal-aċidi megħjun mit-temperaturi għoljin ta' matul il-lejl.
      Zokkor
      Indiċi ta' aċidu ċitriku
      u, għalhekk, togħma ħelwa u aroma intensa.
      
         Kundizzjonijiet antropoġeniċi - Il-kultivazzjoni tal-prodott "Μandarini Chiou" mhux biss hija attività agrikola li ilha pprattikata mingħajr interruzzjonijiet għal diversi deċennji, bl-adattamenti neċessarji, iżda wasslet ukoll għall-kostruzzjoni ta' binjiet adegwati u għall-iżvilupp ta' prattiki kompletament adattati għall-produzzjoni. Fil-qosor dawn jistgħu jiġu deskritti kif ġej:
      
                  —
               
               
                  l-arkitettura partikolari ta' għadd kbir ta' binjiet/djar tas-sidien tal-azjendi agrikoli. Huma mibnija fl-imsaġar u ġeneralment jikkonsistu f'żewġ sulari sabiex jippermettu monitoraġġ aħjar tal-għelejjel;.
               
            
                  —
               
               
                  is-sistema tal-irrigazzjoni, ipprattikata bl-għajnuna ta' kanali għall-ilma u ta' kapstini li jtellgħu ilma ta' kwalità tajba ħafna mill-bjar. Jeħtieġ li jkun enfasizzat li s-sistemi tal-irrigazzjoni tal-gżira kienu żviluppati fis-seklu XIV mill-Ġenoviżi li bnew ukoll sistemi ta' drenaġġ uniċi fid-dinja, f'din l-epoka;
               
            
                  —
               
               
                  il-metodi ta' ħsad intelliġenti li kienu żviluppati. Skont diversi sorsi, il-produtturi ta' Chios kienu l-uniċi fost il-Griegi li kienu jafu l-metodu korrett ta' kif jinqata' l-frott mis-siġar jiġifieri bl-użu ta' mqass u wara z-zokk jinqata' qasir ħafna biex fuq il-frotta ma jibqa' xejn ħlief il-pedunkulu sabiex ikun evitat li zkuk twal wisq jagħmlu ħsara lill-frott waqt it-trasport tagħhom fil-bramel jew fil-kannestri;
               
            
                  —
               
               
                  il-prattiki u l-metodi ta' fertilizzazzjoni introdotti, fosthom l-użu ġenerali ta' demel tal-baqar, nagħaġ, mogħoż u tjur imrobbija mill-istess produtturi tal-agrumi. Għalkemm l-użu tad-demel jibqa' wieħed mill-metodi ewlenin li jarrikkixxi s-siġar, jidher li qed jinqata' bil-mod il-mod minħabba li ma jkunx disponibbli fi kwantitajiet suffiċjenti;
               
            
                  —
               
               
                  Il-prattiki u l-metodi adottati għall-protezzjoni kontra l-ġlata, li jinkludu b'mod partikolari nirien ikkontrollati; it-"tichoyiria" (ħitan ta' għeluq) u t-tħawwil dens ħafna tas-siġar (id-distanza minima bejn żewġ siġriet tkun bejn 2 u 2,5 m, b'hekk jitħawlu madwar 100 siġra għal kull 1 000 m2).
               
            5.2.   Speċifiċità tal-prodott
      
      Il-mandolina "Mandarini Chiou" hija waħda mill-iktar prodotti agrikoli tradizzjonali magħrufa tal-Greċja. Fil-livell ta' Prefettura, hija, flimkien mad-denominazzjoni protetta tal-oriġini "Mastiha Chiou", huma l-iktar prodotti importanti. Hija partikolarment imfittxa għat-togħma partikolari tagħha u għall-aroma intensa karatteristika tagħha. Il-varjetà tal-mandolina prodotta f'Chios hija unika. Hija magħrufa bħala waħda mill-aħjar u fost l-iktar aromatiċi fid-dinja. Anke meta l-mandolin ikun għadu ma mmaturax, xorta waħda jkollu aroma li kull min jieklu jibqa' mistagħġeb kemm din tkun persistenti. L-aroma li toħroġ mill-imsaġar imħawlin bil-"Mandarini Chiou" hija tant qawwija li l-gżira hija magħrufa kemm fil-Greċja kif ukoll lil hinn mill-fruntieri tagħha bħala "Chios l-aromatika". Din l-aroma ma tissorprendix lill-viżitaturi fuq il-gżira, minħabba li hu magħruf li l-irwejjaħ li ġejjin mir-reġjun ta' Kampos, diġà jkunu jistgħu jinxtammu mill-viżitaturi meta jkunu għadhom fuq il-baħar, mill-ewwel mument taż-żjara tagħhom fil-qalba ħadranija tal-gżira.
      It-talba għar-reġistrazzjoni tal-"Mandarini Chiou" bħala prodott b'indikazzjoni ġeografika protetta hija għalhekk ibbażata fuq ir-reputazzjoni tal-prodott li hija stess hija bbażata fuq kwalità partikolari. Sa minn tmiem is-seklu 19, id-denominazzjoni "Mandarini Chiou" kienet ġiet iddedikata fis-suq tal-frott frisk bħala mezz ta' identifikazzjoni u biex jintalab prodott apprezzat ħafna, oriġinali, ikkultivat f'Chios, b'aroma karatteristika ħafna, b'togħma partikolari, ikkultivat b'mod li kkontribwixxa għall-valur kummerċjali speċifiku tal-prodott.
      Sabiex ikunu ppreżervati l-karatteristiċi partikolari tal-frott, fil-passat dan kien jiġi ppakkjat fil-karta wara li jinqata'. Din il-prattika kienet invenzjoni tal-produtturi ta' Chios u ma kienet użata fl-ebda parti oħra tal-Greċja. L-iktar evidenza antika bil-miktub dwar l-ippakkjar fil-karta pprattikat f'Chios, hija dik ta' Français A. Testevuide fir-rivista Franċiża ddedikata għall-vjaġġi, 'Le Tour du Monde', fl-1878.
      5.3.   Rabta kawżali bejn iż-żona ġeografika ddefinita u l-kwalità jew il-karatteristiċi tal-prodott (għad-DPO) jew il-kwalità speċifika, ir-reputazzjoni jew karatteristiċi oħra tal-prodott (għall-IĠP)
      
      Ir-reputazzjoni eċċezzjonali li għandu l-prodott tirriżulta mill-kombinazzjoni tal-karatteristiċi inerenti partikolari tiegħu, iżda wkoll mill-interventi effikaċi tal-bniedem.
      Fi kwalunkwe każ, il-"Mandarini Chiou" jgawdi minn stima kbira fost il-konsumaturi kemm fil-Greċja u kemm lil hinn minnha, speċjalment minħabba l-aroma karatteristika tiegħu u t-togħma speċifika, kwalitajiet li fil-passat ikkontribwew b'mod partikolari għall-prosperità tal-ekonomija lokali u għall-iżvilupp tal-kummerċ mal-pajjiżi Ewropej (Iċ-Ċekoslovakkja, il-Bulgarija, ir-Rumanija, is-Serbja, il-Polonja u l-Ġermanja). Dawn il-karatteristiċi kollha huma msemmija diversi drabi fir-rakkonti ta' vjaġġaturi ċelebri (Galland, Testevuide, Zolotas, Tombazis, Sgouros u Sotiriadou).
      L-ambjent naturali kkontribwixxa wkoll għal parti importanti ta' din ir-reputazzjoni. Primarjament dan jinkludi l-kundizzjonijiet marbuta mal-ħamrija u l-kundizzjonijiet klimatiċi. It-trażmissjoni tal-karatteristiċi partikolari tal-prodott, l-integrazzjoni tal-kultivazzjoni tiegħu fl-ambjent kemm ekonomiku u kemm kummerċjali tas-soċjetà lokali, kellhom rwol ewlieni wkoll.
      Fl-aħħar nett, parti kbira mir-reputazzjoni tal-prodott "Mandarini Chiou" hija dovuta wkoll għall-karatteristiċi partikolari tar-reġjun ġeografiku fejn titkabbar il-mandolina. Għalhekk, mhijiex kumbinazzjoni li l-gżira ta' Chios hija msejħa "Chios l-aromatika".
      
         Referenza għall-pubblikazzjoni tal-ispeċifikazzjoni
      
      (l-Artikolu 5(7) tar-Regolament KE Nru 510/2006)
      http://www.minagric.gr/greek/data/Allin1_for%20CD01.pdf